Dawa za kuacha mihadarati zawasili

Dawa za kuacha mihadarati zawasili 
Watumizi wa dawa za kulevya jijini Mombasa, wana matumaini baada ya Kaunti hiyo kupokea furushi la Methadone ljumaa. 
Dawa hizo ambazo hupunguza hamu ya kutumia mihadarati zilikuwa zimepungua hivyo kuzua hali ya wasiwasi miongoni mwa walio katika safari ya kujinasua kutokana na janga hilo. 
Akizungumza na Taifa Leo hapo jana, afisa mkuu wa afya katika kaunti, Dkt Khadija Shikely alisema furushi hilo lililetwa na shirika la kudhibiti ukimwi na magonjwa ya zinaa nchini. 
Mkurugenzi wa mawasiliano katika kaunti ya Mombasa Richard Chacha alisema vituo vya kurekebisha tabia kwa watumizi wa dawa za kulevya sasa viko tayari. 
"Tuko na Methadone za kutosha. Kituo kikuu cha Miritini pia kiko tayari na Gavana Hassan Joho atakizindua wakati wowote kutoka sasa," akasema Bw Chacha.